מצב חירום אקלימי

מצב חירום אקלימי הוא מצב חירום המוכרז על ידי רשות מחוקקת, כמו פרלמנט או רשות מקומית, וכולל רשימת פעולות שיש לנקוט כדי להאט את קצב התחממות כדור הארץ. הכרזה כזו היא קריאה לגופי הרשות המבצעת, בהם הממשלה, לנקוט באמצעים מעשיים מעבר למה שנעשה עד כה, הן ברמה הארצית והן ברמה האזורית או העירונית. מצב חירום אקלימי הוכרז על ידי מספר מדינות בעולם, וכן על ידי מאות עיריות ומחוזות. הביטוי הוכרז כמילת השנה לשנת 2019 על ידי מנהלי מילון אוקספורד. פרק זה לוקה בחסר. אנא תרמו לוויקיפדיה והשלימו אותו. המונח "מצב חירום אקלימי" נטבע בהפגנות נגד שינויי האקלים. אחד המקרים הראשונים בהם נעשה שימוש במונח היה במצעד האקלים שנערך ב-13 ביוני 2009 במלבורן. עיריות ומחוזות רבים בעולם החלו לנקוט בפעולות לשינוי האקלים בעקבות פעילותה של גרטה טונברי בנושא זה, ובעקבות המחאה הציבורית של ארגוני חברה אזרחית אקלימיים, שהבולט בהם הוא המרד בהכחדה[דרוש מקור]. בדרך כלל הכרזת מצב חירום אקלימי כוללת רשימת פעולות לביצוע שעשויות להאט את שינויי האקלים. לדוגמה, העיר קונסטנץ בגרמניה הכריזה על מצב חירום אקלימי בתחילת מאי 2019, ובהכרזה נכללו קווים מנחים לתכנון מבנים חדשים תוך התחשבות בשינויי האקלים, ניהול האנרגיה במבנים עירוניים והקצאת משאבים לשיקום עירוני. באוסטרליה חלה התחממות משמעותית באקלים משנת 2000 ואילך (אנ'). בחודש מאי 2016 הציעה מועצת העיר דרבין, במדינת ויקטוריה (אוסטרליה) להכריז על מצב חירום אקלימי. ב-21 באוגוסט 2017 הודיעה מועצת העיר: ”המועצה מכירה בכך שאנחנו מצויים במצב חירום אקלימי בו נדרשת פעולה דחופה של כל רמות הממשל, בהן המועצות המקומיות.” לאחר הודעה זו מאות ערים ומחוזות בעולם הכריזו אף הן על מצב חירום אקלימי. באוסטרליה 20 עיריות ומחוזות הכריזו עד כה על מצב חירום אקלימי, בהן טריטוריית הבירה האוסטרלית, הכוללת את קנברה, בירת אוסטרליה. בממלכה המאוחדת 111 עיריות ומחוזות הכריזו על מצב חירום אקלימי, בהן לונדון, דיבון, לסטרשייר ומחוזות נוספים בהם מתגוררים כמחצית מתושבי המדינה. בקנדה 387 עיריות ומחוזות הכריזו על מצב חירום אקלימי. בארצות הברית 17 עיריות ומחוזות הכריזו על מצב חירום אקלימי, בהן לוס אנג'לס וסן פרנסיסקו. הכרזות דומות יצאו מערים ומחוזות אחדים באיטליה, אירלנד, בלגיה, גרמניה, ניו זילנד, ספרד, צ'כיה, צרפת ושווייץ. הממלכה המאוחדת הכריזה על מצב חירום אקלימי ב-1 במאי 2019, בעקבות "שבוע המרד" של תנועת המרד בהכחדה שהחל ב-15 באפריל, ובעקבות הצהרות דומות של גופי ממשל בסקוטלנד ובוויילס. האי ג'רזי הכריז על מצב חירום אקלימי ב-2 במאי 2019. אירלנד הכריזה על מצב חירום אקלימי ב-9 במאי 2019. האי מאן הכריז על מצב חירום אקלימי ב-10 במאי 2019. צרפת הכריזה על מצב חירום אקלימי ב-14 ביוני 2019. קנדה הכריזה על מצב חירום אקלימי ב-17 ביוני 2019. הפרלמנט האירופי הכריזה על מצב חירום אקלימי ב-28 בנובמבר 2019. הכרזה זו תקפה לכל מדינות האיחוד האירופי, בהן גם הממלכה המאוחדת, שפרשה בתחילת 2020 מהאיחוד אך לא ביטלה את ההכרזה. במהלך שנת 2019 הכריזו על מצב חירום אקלימי גם ארגנטינה ובנגלדש. מספר ארגונים למען איכות הסביבה בישראל, בהם המרד בהכחדה, מגמה ירוקה, ושומרי הבית, קראו לממשלה להכריז על מצב חירום אקלימי. ב-15 במאי 2019, בעת נאומה בכנסת, קראה חברת הכנסת מיקי חיימוביץ' להכריז על מצב חירום אקלימי בישראל. ב-21 במאי 2019 נערכה מחאה של מאות תלמידים ליד משכן הכנסת בירושלים בנושא זה. במחאה השתתפו גם חברי הכנסת מיקי חיימוביץ', אלון שוסטר ורם שפע, וכן חברת הכנסת לשעבר יעל כהן-פארן. בפברואר 2020, הודיעו תנועות השומר הצעיר ותנועת הצופים כי הן תומכות במאבק במשבר האקלים ומבקשות מהמדינה להכריז על מצב חירום אקלימי. בפברואר 2022, דווח על קידום החלטת ממשלה בטיפול במניעת שריפות ענק ובניית מפות סיכונים ייעודיות לישראל, שיאפשרו החלטות מבוססות ידע משבר האקלים מדיה וקבצים בנושא מצב חירום אקלימי בוויקישיתוף אילנה קוריאל, מילת השנה של מילון אוקספורד: מצב חירום אקלימי, באתר ynet, 21 בנובמבר 2019 Climate emergency declarations in 558 councils cover 65 million citizens, ‏25 במאי 2019 (באנגלית). Assemblée Nationale - Energie et climat, Amendement n° ce566, ‏14 ביוני 2019 (בצרפתית). National climate emergency declared by House of Commons, ‏17 ביוני 2019 (באנגלית). נאום הבכורה של מיקי חיימוביץ', בעמוד הפייסבוק של מיקי חיימוביץ', 21 במאי 2019. עפר לבנת, ‏הצעירים בדרך לכנסת: מחאת תלמידים נגד משבר האקלים, באתר מעריב אונליין, 21 במאי 2019. שביתת תלמידים למען האקלים, כחלק ממחאת הנוער העולמית, בעמוד הפייסבוק של מור גלבוע, 21 במאי 2019. התמודדות עם המשבר הסביבתי ובראשו משבר האקלים, בעמוד הפייסבוק של יעל כהן-פארן, 21 במאי 2019. בני הנוער הגיעו למחות מול משכן הכנסת, בעמוד הפייסבוק של מיקי חיימוביץ', 21 במאי 2019. שני אשכנזי, ‏תנועת הצופים מבקשת מהמדינה להכריז על מצב חירום אקלימי, באתר גלובס, 11 בפברואר 2020. נעה פישר, "חשש מהשלכות חמורות ובלתי הפיכות": דו"ח מדאיג של האו"ם על משבר האקלים, באתר ynet, 28 בפברואר 2022